Diari Oficial de la Generalitat Valenciana


Sumari del DOGV 4015, del 06-06-2001 (2001/5324)

Informació pública de les bases de la convocatòria d'ajudes a organitzacions no governamentals (ONG) que desenvolupen programes de col·laboració als països pobres.
-------------------------------------------------------------------------------------------------------------------------------------------------------------------

### Dades del document

Número de DOGV
:   4015

Data del DOGV
:   06-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5324


Data del document
:   11-05-2001

Organisme emissor
:   Ajuntament de Vilafranca

Tipus de document
:   Anunci

Descriptors 

:   * Vilafranca
    * suport econòmic
    * cooperació internacional
    * organització no governamental
    * ajuda al desenvolupament
    * ajuda pública

Informació pública de les bases de la convocatòria d'ajudes a organitzacions no governamentals (ONG) que desenvolupen programes de col·laboració als països pobres. [2001/Q5324]
  
1. Objecte: convocar i regular la concessió de subvencions econòmiques, per part de l'Ajuntament de Villafranca del Cid, a organitzacions no governamentals per al desenvolupament, que dediquen la seua activitat a la cooperació amb països en vies de desenvolupament.
  
2. Dotació pressupostària: 1.050.000 pessetes, amb càrrec a la partida 601.671.01.
  
3. Sol·licituds: podran optar a aquestes ajudes les organitzacions no governamentals amb domicili social o representat a la Comunitat Valenciana que complisquen els següents requisits :
  
- Estar legalment constituïdes i inscrites formalment en els corresponents registres.
  
- Tenir com a finalitats estatutàries la realització d'activitats relacionades amb la cooperació al desenvolupament i el foment de la solidaritat entre els pobles.
  
- Mancar de finalitats de lucre.
  
- Gaudir de capacitat jurídica d'obrar.
  
- Disposar de l'estructura suficient per a garantir el compliment del seus objectius.
  
4. Documentació: les sol·licituds es materialitzaran mitjançant una instància adreçada a l'alcalde president d'aquest ajuntament, i s'adjuntarà la documentació següent:
  
- Relació de projectes que s'hi presenten. Per a cada projecte s'especificarà una memòria detallada on constarà: el títol del projecte, objectius, ubicació geogràfica del programa (el país beneficiari i la localització detallada de la zona d'actuació i població a què va dirigit), descripció de les activitats a desenvolupar, pressupost detallat de despeses i ingressos, la quantia o import de la subvenció sol·licitada, la temporalització del projecte (durada indicant les dates d'inici i d'acabament).
  
- Memòria descriptiva de les activitats portades a terme per l'entitat durant l'exercici econòmic 2001.
  
- Fotocòpia del document nacional d'identitat del/de la representant legal de l'entitat.
  
- Acreditació documental, en cas de subjecció, de trobar-se al corrent del compliment de les seues obligacions tributàries i davant la Seguretat Social.
  
- Fotocòpia de la documentació acreditativa de la inscripció de l'entitat al registre oficial corresponent.
  
- Declaració jurada del representant legal de l'entitat acreditativa de l'autenticitat de les dades aportades, que inclogué el compromís de comunicar per escrit a l'ajuntament qualsevol variació d'aquests.
  
- La restant documentació, acreditativa de la concurrència dels requisits establits en la present convocatòria.
  
5.Criteris prioritaris per a la subvenció de projectes
  
- Projectes que contemplen actuacions d'infrastructura (aigua potable, sanejaments), i prioritats socials i necessitats bàsiques (salut, educació, vivenda, cooperatives), fomentant la preservació del medi ambient.
  
- Projectes que contribuïsquen a l'autodesenvolupament i a la disminució de la injustícia social.
  
- Aquells projectes promoguts en col·laboració amb els grups o associacions locals o comarcals, mai persones físiques u organismes governamentals, de la zona d'intervenció.
  
- Aquells projectes que estimulen la presa de consciència i la sensibilització social de la població de Villafranca del Cid i comarca, i la canalització de la seua participació activa (campanyes de conscienciació, campanya temàtica Tercer Món dirigida a famílies, associacions..., pressió solidària...).
  
6. Termini: el termini de la presentació de sol·licituds serà de 30 dies hàbils des de l'endemà de la publicació de l'anunci de la convocatòria en el Diari Oficial de la Generalitat Valenciana.
  
7. Lloc de lliurament: les sol·licituds es lliuraran al Registre d'Entrada de l'Ajuntament de Vilafranca, o hauran d'adreçar-se a :
  
Ajuntament de Vilafranca
  
Regidoria de Serveis Socials
  
Avinguda del Llosar, 26
  
12624 Villafranca del Cid
  
O en qualsevol de les formes que determina l'article 38.4 de la Llei 30/1992, de 26 de novembre, Reguladora de Règim Jurídic de les Administracions Públiques i del Procediment Administratiu Comú.
  
8. Percentatge de financiació: la participació financera de l'Ajuntament de Villafranca del Cid en els projectes serà, com a màxim, del 80% del cost total del projecte.
  
En cas que el projecte estiga cofinanciat per altres entitats el total d'aquesta no podrà superar el 80% del projecte.
  
9. Pagament de les subvencions: l'import de les subvencions es pagaran en els següents terminis:
  
a) El 60% de l'import, a la concessió de la subvenció.
  
b) El 40% restant, una vegada acreditada per l'entitat beneficiària o el seu representant, l'atenció d'unes despeses equivalents a l'import total de la subvenció concedida.